5 dekabr oqshomida Chempionlar Ligasining A, B, C va D guruhlarida 6-tur uchrashuvlari o‘tkazildi. Bu o‘yinlardan keyin 4ta guruhda birinchi va ikkinchi o‘rinlarni qaysi jamoalar egallashi ma’lum bo‘ldi. «Manchester Yunayted», «Bazel», «PSJ», «Bavariya», «Roma», «Chelsi», «Barselona» va «Yuventus» keyingi bosqichda ishtirok etadi. Bugun yana 4 guruhda oxirgi tur uchrashuvlari o‘tkaziladi. Bu guruhlarda «Manchester Siti», «Beshiktosh», «Tottenhem» va «Real» keyingi bosqichni hal qilib bo‘lgan. YeChLning 1/8 finali va Yevropa Ligasining 1/16 finali uchun qur’a tashlash marosimi 11 dekabr kuni o‘tkaziladi.